Nemzetközi összefogást kezdeményez az FTC a sportolók civil életre való felkészítésében
Közös erõvel tartós megoldásokat kell találni a hivatásos sportolók civil életre való felkészítésére, társadalmi beilleszkedési esélyeinek növelésére és felelõs gazdálkodásra való ösztönzésére - ez a vezérgondolata az FTC Karrier Nap elnevezésû konferenciának, amelyet pénteken tartottak a Groupama Arénában.
A rendezvény nyitányaként Máté Bálint, a Ferencvárosi Torna Club nemzetközi projektmenedzsere emlékeztetett arra, hogy a zöld-fehér egyesület a Magyar Olimpiai Bizottság (MOB) Mezõ Ferenc Sportbizottságával közösen 2015 óta minden év július 31-én tartja meg a Gondoskodás Napját. Ezzel arra kívánják felhívni a figyelmet, milyen fontos, hogy a bajnokok, példaképnek tartott sportolók megtanuljanak felelõsen bánni anyagi lehetõségeikkel, valamint mentális és oktatási segítséget is kapjanak ahhoz, hogy pályafutásuk végeztével a civil életben is megállják a helyüket. Amennyiben ugyanis ez nem sikerül - fûzte hozzá - a sportolóknak olyan kockázatokkal kell szembenézniük, mint a depresszió, a szenvedélybetegségek, a bûnözés, valamint a társadalom megvetése.

Máté Bálint a pénteki nyitó eseményen kiemelte: mivel a jelenség globális szintû, ezért szeretnék a projektet az Európai Unió Erasmus+ Sport Programjának támogatásával nemzetközivé szélesíteni, és elérni, hogy 2020. július 31. már a Gondoskodás Európai Napja legyen.

A projekt hivatalosan a sportvezetõk számára megrendezett pénteki FTC Karrier Nappal indult el, ahol bejelentették, hogy a klub hamarosan egy népszerûsítõ kampányt indít, amelynek keretében rövidfilmekben az egyesület négy korábbi ismert sportolója, a kézilabdázó Pádár Ildikó, a birkózó Bácsi Péter, a vízilabdázó Madaras Norbert és a labdarúgó Hajnal Tamás mondja el, milyen nehézségekkel nézett szembe, és miként találta meg a helyét az életben a sportpályafutása befejezése után.

Máté Bálint elõadásában hangsúlyozta, hogy rendszerszinten szeretnék kezelni a problémát, ezért a következõ lépésként egy nemzeti munkacsoport létrehozását tervezik, amelyben számítanak a hazai klubok, a sportirányításért felelõs Emberi Erõforrások Minisztériuma, a MOB, a Sportegyesületek Országos Szövetsége, a Testnevelési Egyetem, valamint egyéb szakmai szervezetek együttmûködésére.

A pénteki konferencián Friedl Zsuzsanna, a Magyar Telekom humán erõforrás vezérigazgató-helyettese arról beszélt, mit tehet egy szervezet annak érdekében, hogy megfelelõ mentális állapotban tartsa a munkavállalóit; Lányi András korábbi válogatott teniszezõ, az UFS Group alapítója arról beszélt, miként alakítható ki a pénzügyi tudatosság az élsportolókban, illetve miként alapozhatják meg anyagi biztonságukat a jelenben. Mizsér Attila olimpiai bajnok öttusázó pedig személyes sikertörténetét mesélte el arról, hogyan hajtotta végre az átmenetet az élsportból a vállalati életbe, majd néhány javaslatot is megfogalmazott a sportolóknak, sportvezetõknek, illetve sportszervezeteknek, és elõadást tartott Jancsó Máté, volt korosztályos válogatott vízilabdázó, plasztikai sebész.